Košický samosprávny kraj

[náhľad|Logo používané do roku [2020]]
[náhľad|'''Zloženie [Zastupiteľstvo Košického samosprávneho kraja|zastupiteľstva**<br />Legenda :<br />







 


]]
[[Obrázok:PriecelieDivizie.jpg|náhľad|Hlavné priečelie Úradu Košického samosprávneho kraja]]
[[Obrázok:Košický samosprávny kraj propagácia.jpg|náhľad|Propagovanie KSK na ''Dni regiónov 2022'' v [[Stará tržnica (Bratislava)|Starej tržnici]] v [[Bratislava|Bratislave]]]]
[[Obrázok:Tokajska pivnica.png|náhľad|[[Vinohradnícka oblasť Tokaj|Tokaj]]ská pivnica]] 	
[[Obrázok:Zadiel canyon from north.JPG|náhľad|[[Zádielska tiesňava]]]]
[[Obrázok:Dóm svätej Alžbety a Kaplnka sv. Michala, Košice, Slovensko.jpg|náhľad|[[Dóm svätej Alžbety]] a [[Kaplnka svätého Michala (Košice)|Kaplnka sv. Michala]] v Košiciach]]
[[Obrázok:Slovakian countryside.jpg|náhľad|[[Vidiek]] v [[Košický kraj|Košickom kraji]]]]

**Košický samosprávny kraj*' (KSK) je jeden z ôsmich [[samosprávny kraj|samosprávnych krajov]] [[Slovensko|Slovenska]].

Historicky prvé zasadnutie [[Zastupiteľstvo Košického samosprávneho kraja|Zastupiteľstva KSK]] sa uskutočnilo [[19. decembra]] [[2001]] v historickej sále bývalého [[Župný dom (Košice)|Župného domu]] na [[Hlavná ulica (Košice)|Hlavnej ulici]]. Za prvého predsedu KSK bol zvolený [[Rudolf Bauer]] ([[KDH]]). V regionálnych voľbách v roku [[2005]] ho v rozhodujúcom 2. kole, ktoré sa konalo [[10. decembra]], porazil [[Zdenko Trebuľa]] ([[Smer-SD]]). Do úradu nastúpil [[9. januára]] [[2006]] a pozíciu predsedu obhájil aj v posledných voľbách do orgánov samosprávnych krajov [[9. novembra]] [[2013]]. [[4. decembra]] [[2017]] sa funkcie predsedu ujal [[Rastislav Trnka]].

[[Samosprávny kraj|Kraj]], ako samosprávna jednotka, sa rozprestiera na území týchto 11 [[Okres (Slovensko)|okresov]]:
* [[Okres Gelnica]]
* [[Okres Košice I]]
* [[Okres Košice II]]
* [[Okres Košice III]]
* [[Okres Košice IV]]
* [[Okres Košice-okolie]]
* [[Okres Michalovce]]
* [[Okres Rožňava]]
* [[Okres Sobrance]]
* [[Okres Spišská Nová Ves]]
* [[Okres Trebišov]]
KSK sídli v budove bývalého vojenského veliteľstva (tzv. *Divízii*) na [[Námestie Maratónu mieru|Námestí Maratónu mieru]] 1 v [[Košice|Košiciach]].

== Symboly kraja ==
===Erb===
Erb kraja prevzal časti heraldických znamení jednotlivých historických [[Župa (Uhorsko po roku 1849)|žúp]], ktoré dnes kraj vytvárajú. V prvej časti je prevzatý motív [[Abovsko-turnianska župa (Uhorsko)|Abovsko-Turnianskej župy]], v druhej časti je prevzatá časť erbu [[Spišská župa (Uhorsko)|Spišskej župy]], v tretej časti [[Zemplínska župa (Uhorsko)|Zemplínskej župy]] a napokon [[Gemerská župa|Gemerskej župy]].

===Vlajka===
Vlajka samosprávneho kraja je variáciou prevládajúcich [[Farba (heraldika)|farieb]] z erbu.

===Logo===
Pôvodné [[logo]] bolo vytvorené v roku [[2009]] ako moderný [[marketing]]ový prostriedok na prezentáciu kraja a jeho aktivít. [[14. decembra]] [[2020]] KSK predstavil nové logo, ktoré by malo symbolizovať vstup kraja do novej dekády v [[21. storočie|21. storočí]] s novou dynamikou a pohybom.

== Predsedovia Košického samosprávneho kraja ==
* 20012005 – [[Rudolf Bauer]] ([[KDH]], [[Demokratická strana (1989 – 2006)|DS]])
* 20052009 – [[Zdenko Trebuľa]] ([[SMER]])
* 20092013 – [[Zdenko Trebuľa]] ([[SMER]])
* 20132017 – [[Zdenko Trebuľa]] ([[SMER]])
* 2017súčasnosť – [[Rastislav Trnka]] ([[OBYČAJNÍ ĽUDIA a nezávislé osobnosti (OĽANO)]], [[SaS]], [[KDH]], [[NOVA (politická strana)|NOVA]], [[ŠANCA]])

== Zastupiteľstvo Košického samosprávneho kraja ==

[[Zastupiteľstvo Košického samosprávneho kraja]] sa skladá z 57 poslancov volených v priamych voľbách, ktorí pracujú v 13 komisiách. Zo všetkých poslancov je 23 [[Nezávislý politik|nezávislých poslancov]], 12 za [[Magyar Szövetség – Maďarská aliancia|ALIANCIU]], 5 za [[SMER–SD]] a [[Sme rodina]]. [[Kresťanskodemokratické hnutie]] má 4 poslancov, [[SaS]], [[Progresívne Slovensko|PS]], [[DOBRÁ VOĽBA (DV)|DOBRÁ VOĽBA]] a [[Umiernená strana|Umiernení]] 3 poslancov, [[STAROSTOVIA A NEZÁVISLÍ KANDIDÁTI|STAROSTOVIA A NEKA]] taktiež 3 poslancov, [[HLAS – sociálna demokracia|HLAS]] 2 poslancov a koalícia [[OĽaNO]], [[NOVA (politická strana)|NOVA]], [[Kresťanská únia|KÚ]], [[Zmena zdola, Demokratická únia Slovenska|ZMENA ZDOLA, Demokratická únia Slovenska]], [[ZA ĽUDÍ]] tiež 2 poslancov. Zvyšné strany majú po jednom poslancovi.

*Pozri kategóriu: Zoznamy poslancov Košického samosprávneho kraja*

== Zastúpenie Košického samosprávneho kraja pri Európskej únii ==
Zastúpenie Košického samosprávneho kraja pri [[Európska únia|Európskej únii]] sa usiluje o [[Propagácia|propagáciu]] a zabezpečenie vplyvu regiónu v európskej politike pri rozhodovaní o európskych aj medzinárodných otázkach, ktoré ovplyvňujú rozvoj a život tohto regiónu. Zastúpenie kraja v [[Brusel]]i sleduje dianie, zapája sa do neho, nadväzuje spoluprácu a aktívne reaguje všade tam, kde je to prospešné a kde je legálny priestor na aktivitu.

Zastúpenie dopĺňa činnosť ostatných útvarov Úradu KSK v záujme najväčšieho dosahu na európske inštitúcie a [[Legislatíva|legislatívu]], tak aby boli využité všetky možné komunikačné kanály a partnerstvá. Činnosťou sa kladie dôraz na zlepšenie čerpania európskych štrukturálnych a investičných fondov, monitorovanie projektov a výziev európskych inštitúcií, ovplyvňovanie tvorby európskej legislatívy, presadzovanie záujmov KSK a využívanie programov [[Európska komisia|Európskej komisie]] na [[regionálny rozvoj]]. V nadväznosti na rastúci počet a zložitosť európskych [[Právny predpis|právnych predpisov]] ako aj nastavovanie a vyjednávanie programového obdobia a teda aj finančných prostriedkov, z ktorých môže mať prospech KSK, ide primárne o naplnenie naliehavej potreby vytvárať partnerstvá pre spoluprácu, byť priamo pri zdroji informácií o finančných a rozvojových možnostiach, ktoré Európska únia ponúka a o reálnu schopnosť tieto zdroje, čo najefektívnejšie a správne využiť v prospech regiónu.

Zastúpenie, známe aj ako *Kosice Region Brussels Office* sídli pod jednou strechou spolu s *Bratislava Region Brussels Office* na Rue d'Arlon 63 v [[Brusel]]i.

== Program Terra Incognita ==
*Terra Incognita – Krajina nespoznaná* je dlhodobý program Košického samosprávneho kraja, ktorým sa pripojil k projektu [[Košice - Európske hlavné mesto kultúry 2013|Európskeho hlavného mesta kultúry Košice 2013]].

Cieľom programovej časti *Terra Incognita – Krajina nespoznaná – Košický kraj* je pripraviť návštevníkom Košíc, ale aj ich obyvateľom, ponuku zážitkov v celom regióne, ponúknuť možnosti na spoznávanie objavovanie a zážitky.

Zámerom programu Terra Incognita je ukázať prepojenie kultúrnych tradícií regiónu s kultúrnymi tradíciami [[Európa|Európy]] prostredníctvom troch tematických ciest – *Vínnej cesty*, *Gotickej cesty* a *Železnej cesty''. Na týchto miestach sú popísané cieľové body – kultúrne, historické alebo technické objekty, v ponuke sú aj ďalšie zaujímavosti a prírodné unikáty v dostupnom spádovom území.

V roku 2013 sa na tematických cestách Terra Incognita uskutočnilo 13 Top podujatí. V ich dramaturgii boli tri základné línie: tradície, príbehy viažuce sa k miestu konania a komunitné aktivity.

## Referencie

## Pozri aj
* Košický kraj
* Košice Región Turizmus

## Externé odkazy
* Oficiálny web
* Územný plán Košického kraja
* Košice Región Turizmus
* Terra Incognita - Krajina nespoznaná


Kategória:Samosprávne kraje Slovenska